

Temeljem točke II. Odluke o raspisivanju natječaja za upis redovitih učenika u prvi (I.) razred srednje škole u školskoj 2021./2022. godini, broj: 05-02-02-1088/21 od 2.6.2021. godine, Ministarstvo prosvjete, znanosti, kulture i športa Hercegovačko-neretvanske županije-kantona **r a s p i s u j e**

**N A T J E Č A J**

**ZA UPIS REDOVITIH UČENIKA U PRVI (I.) RAZRED**

**SREDNJE ŠKOLE U ŠKOLSKOJ 2021./2022. GODINI**

**OPĆI UVJETI**

(1) Pravo prijave na natječaj za upis u prvi (I.) razred srednje škole pod jednakim uvjetima imaju:

* + kandidati koji su završili osnovnu školu, u dobi do 17 godina, a iznimno do 18 godina, uz odobrenje nastavničkog vijeća;
  + učenici s posebnim potrebama, temeljem odgovarajućeg rješenja i mišljenja imaju pravo upisa i s navršenih 20 godina života.
    1. Prijam kandidata vrši se sukladno Planu upisa, a na temelju rang-liste (ljestvice poretka) koju u cijelosti objavljuje Povjerenstvo za upis.

(3) Povjerenstvo za upis imenuje Školski odbor.

1. U svakome upisnom roku kandidat se može prijaviti za upis u jednu školu, a unutar škole kandidat se može prijaviti za upis u najviše 4 obrazovna programa. U prijavi na natječaj kandidat navodi redoslijedno listu prioriteta.
2. **Ukoliko za neki obrazovni program u školi, nakon prvog upisnog roka, nije bilo dovoljno prijava, kandidat se, sukladno listi prioriteta i ostvarenom broju bodova, upisuje u obrazovni program za koji postoji mogućnost formiranja razrednog odjela sukladno stavku 4.**
3. Iznimno od stavka 4., učenik se može prijaviti za upis u glazbeni program na osnovi preslika dokumenata ukoliko se istodobno prijavljuje za upis u neku drugu srednju školu.
4. Kandidat prilaže na natječaj za upis sljedeću dokumentaciju:
5. prijavu na natječaj (obrazac dostupan u školi);
6. izvadak iz matične knjige rođenih ili rodni list;
7. svjedodžbu o završenoj osnovnoj školi;
8. uvjerenje ili svjedodžbu o uspjehu u šestom (VI.), sedmom (VII.) i osmom (VIII.) razredu;
9. druge relevantne dokumente.
10. Izrazi koji se koriste u ovom natječaju, a koji imaju rodno značenje, bez obzira na to jesu li korišteni u muškome ili ženskome obliku, obuhvaćaju na jednak način muški i ženski rod.

**UPIS KANDIDATA KOJI DOLAZE IZ INOZEMSTVA**

1. Kandidati koji su jedan ili dva posljednja razreda osnovne škole završili u inozemstvu, natječu se za upis u srednju školu temeljem svjedodžbi za te razrede i rješenja o nostrifikaciji svjedodžbi.
2. Rješenje o nostrifikaciji kandidat može dostaviti školi naknadno, a najkasnije do kraja rujna 2021. godine.

**UPIS KANDIDATA STRANIH DRŽAVLJANA**

Kandidati strani državljani mogu se upisati u srednju školu uz uvjet da u školi postoje slobodna upisna mjesta.

1. **R O K O V I**

Prijavljivanje, izbor kandidata i upis vrši se u tri upisna roka.

***Rokovi***

|  |  |  |  |
| --- | --- | --- | --- |
| Opis postupka | Prvi upisni rok | Drugi upisni rok | Treći upisni rok |
| Prijava kandidata | 22.6.2021. | 28.6.2021. | 26.8.2021. |
| Objava rezultata na školskoj oglasnoj ploči | 23.6.2021. | 29.6.2021. | 27.8.2021. |
| Upis kandidata | 25.6.2021. | 1.7.2021. | 27.8.2021. |

**A.1. Objava rezultata i upis kandidata u glazbene programe**

Objava rezultata i upis kandidata u glazbene programe se vrši u terminu koji odredi škola.

**B. KRITERIJI ZA IZBOR**

Izbor kandidata za upis obavlja se na osnovi uspjeha iz osnovne škole, dodatnih elemenata vrednovanja te pokazanih sklonosti i sposobnosti kada to zahtijeva priroda programa.

**B.1. BODOVI DOBIVENI NA TEMELJU USPJEHA**

1. Bodovi na temelju uspjeha dobivaju se kao zbroj prosječne ocjene uspjeha u VI. i VII. razredu osnovne škole, općeg uspjeha i prosjeka ocjena relevantnih predmeta zaokruženo na dvije decimale u posljednja dva razreda osnovne škole.
2. Na osnovi uspjeha moguće je steći najviše 25, a najmanje 10 bodova.

***Primjer izračuna maksimalnog broja bodova***

|  |  |  |
| --- | --- | --- |
| **Razred/i** | **Kriterij** | **Broj maksimalnih bodova** |
| VI.-VII. | Prosječna ocjena uspjeha | 5,00 |
| VIII. | Opći uspjeh | 5 |
| Prosječna ocjena relevantnih predmeta | 5,00 |
| IX. | Opći uspjeh | 5 |
| Prosječna ocjena relevantnih predmeta | 5,00 |

1. Ako učenik u osnovnoj školi nije imao neki od nastavnih predmeta relevantnih za utvrđivanje uspjeha ili broja bodova za upis u srednju školu, za taj se predmet uzima ocjena općeg uspjeha učenika.
2. Učenik generacije i učenik bez oba roditelja upisuje se **izravno,** uz uvjet da zadovolji na ispitu sposobnosti i darovitosti u školama u kojima je to uvjet upisa.
3. Učenik generacije osnovne glazbene škole upisuje se izravno, pod uvjetom da zadovoljava minimalni bodovni prag za upis.
4. U gimnazije mogu se upisati učenici koji imaju najmanje 22 boda, a u tehničke i srodne četverogodišnje škole najmanje 16,5 bodova.
5. U umjetničku likovnu školu se mogu upisati učenici s najmanje 15,5 bodova.
6. Za trogodišnje programe ne utvrđuje se minimalni broj bodova koji su potrebni za upis.
7. Ukoliko dva ili više učenika imaju jednak zbroj bodova, njihovo međusobno rangiranje obavlja se na temelju viših prosječnih ocjena učenika iz posebno označenih nastavnih predmeta u tablicama.

***Relevantni predmeti značajni za izbor kandidata[[1]](#footnote-1)***

|  |  |
| --- | --- |
| **1. Gimnazije** | |
| *Obrazovni programi* | *Relevantni predmeti značajni za izbor kandidata* |
| opća gimnazija, jezična gimnazija, pedagoška gimnazija, jezično-prevodilačka gimnazija | hrvatski jezik, strani jezik, matematika, povijest, geografija |
| prirodoslovna gimnazija | hrvatski jezik, strani jezik, matematika, fizika, kemija |
| matematičko-informatička gimnazija | hrvatski jezik, strani jezik, matematika, fizika, informatika |
| sportska gimnazija | hrvatski jezik, strani jezik, matematika, tjelesna i zdravstvena kultura, biologija. |

|  |  |
| --- | --- |
| **2. Četverogodišnji strukovni programi** | |
| *Područje rada/zanimanje* | *Nastavni predmeti značajni za izbor kandidata* |
| strojarstvo, elektrotehnika, graditeljstvo (izuzetak \*) | hrvatski jezik, strani jezik, matematika, fizika, tehnička kultura |
| graditeljstvo (izuzetak\*): dizajner unutrašnje arhitekture-interijera | hrvatski jezik, strani jezik, matematika, likovna kultura, tehnička kultura |
| ekonomija i trgovina, ugostiteljstvo i turizam | hrvatski jezik, strani jezik, matematika, povijest, geografija |
| prehrana | hrvatski jezik, matematika, strani jezik, biologija i geografija |
| poljoprivreda | hrvatski jezik, matematika, kemija, biologija, tehnička kultura |
| zdravstvo (izuzetak \*) | hrvatski jezik, strani jezik, fizika, kemija, biologija |
| \*zubotehničar tehničar | hrvatski jezik, strani jezik, kemija, biologija, likovna kultura |
| \* farmaceutski tehničar | hrvatski jezik, strani jezik, matematika, kemija, biologija |
| \* fizioterapeutski tehničar | hrvatski jezik, strani jezik, matematika, fizika, biologija |
| promet | hrvatski jezik, matematika, fizika, geografija, tehnička kultura |
| grafika | hrvatski jezik, strani jezik, matematika, kemija, likovna kultura |
| tekstil i odjeća | hrvatski jezik, strani jezik, matematika, tehnička kultura, likovna kultura |
| ostale djelatnosti (kozmetički tehničar) | hrvatski jezik, strani jezik, kemija, biologija, likovna kultura |

|  |  |
| --- | --- |
| **3. Trogodišnji strukovni programi** | |
| *Područje rada/zanimanje* | *Nastavni predmeti značajni za izbor kandidata* |
| strojarstvo, elektrotehnika, graditeljstvo | hrvatski jezik, matematika, fizika, tehnička kultura |
| ekonomija i trgovina | hrvatski jezik, strani jezik, matematika, zemljopis |
| poljoprivreda | hrvatski jezik, matematika, kemija, biologija |
| prehrana | hrvatski jezik, matematika, kemija, biologija |
| grafika | hrvatski jezik, matematika, kemija, tehnička kultura |
| promet | hrvatski jezik, matematika, fizika, tehnička kultura |
| ugostiteljstvo i turizam | hrvatski jezik, strani jezik, kemija, biologija |
| frizer | hrvatski jezik, kemija, biologija, likovna kultura, |
| tekstil i odjeća | hrvatski jezik, fizika, kemija, tehnička kultura |

**B.2. DODATNI ELEMENTI VREDNOVANJA**

1. Dodatni element vrednovanja čine sposobnosti i darovitosti učenika, a dokazuju se i vrednuju na osnovi:
2. provjere (ispitivanja) posebnih znanja, vještina, sposobnosti i darovitosti;
3. rezultata postignutih na natjecanjima u znanju iz relevantnih predmeta.
4. Kada se vrši provjera znanja i sposobnosti za određene programe, škola jasno utvrđuje načine i vrijeme provjere, mjerila i kriterije za provjeru znanja i sposobnosti učenika, a donosi ih Nastavničko vijeće na prijedlog stručnih aktiva.
5. Provjeri znanja iz stavka 1. alineja a. mogu pristupiti samo kandidati koji imaju minimalni broj bodova utvrđen u Kriterijima za izbor u ovom Natječaju.

**B.2.1. VREDNOVANJE USPJEHA ZA UPIS U PROGRAME LIKOVNE UMJETNOSTI**

1. Uvjet za upis je dokazana sposobnost likovnog izražavanja i likovni senzibilitet, koji se provjerava zadaćama:
2. crtanja olovkom i ugljenom;
3. slikanje (tempera, gvaš ili akvarel). Učenici koji nisu zadovoljili na provjeri likovnih sposobnosti eliminiraju se iz daljnjeg kvalifikacijskog postupka.
4. Ako se prijavi više kandidata od plana upisa, a prošli su na provjeri sposobnosti likovnog izražavanja, prednost imaju kandidati s boljim:
5. uspjehom na provjeri likovnih sposobnosti koji donosi najviše 30 bodova;
6. uspjehom iz osnovne škole (prosječna ocjena uspjeha u posljednja četiri razreda osnovne škole, opći uspjeh u posljednja dva razreda osnovne škole i prosječna ocjena iz hrvatskog jezika, kemije, likovne kulture u posljednja dva razreda osnovne škole koji donosi najviše 25 bodova).
7. Konačna rang-lista (ljestvica poretka) kandidata dobiva se zbrajanjem bodova dobivenih na provjeri likovnih sposobnosti, bodova dobivenih na temelju uspjeha i bodova postignutih na natjecanjima koja su relevantna za programe upisa.

**B.2.2. VREDNOVANJE USPJEHA ZA UPIS U PROGRAME GLAZBENE UMJETNOSTI**

Kandidati koji upisuju glazbene programe prilažu, uz propisanu dokumentaciju u općim uvjetima ovog natječaja, dodatnu dokumentaciju za upis.

**B.2.2.1. Upis u Glazbenu školu Ivana pl. Zajca Mostar**

1. Kandidati za upis kao dodatnu dokumentaciju prilažu originalnu svjedodžbu o završenom osnovnom glazbenom obrazovanju, kada je to uvjet za upis glazbenog programa.
2. Učenik koji je završio osnovno glazbeno obrazovanje ili drugi (II.) pripremni razred srednje škole upisuje se u prvi (I.) razred četverogodišnjeg srednjoškolskog glazbenog programa nakon uspješno položenog klasifikacijskog ispita po određenim kriterijima (dobro poznavanje temeljne glazbene struke i solfeggia te bodovanje odgovarajućih ocjena iz prethodnih razreda glazbene škole).
3. Za upis glazbeno-teorijskog programa uz solfeggio je potrebno i određeno znanje iz sviranja glasovira. Prednost imaju kandidati s boljim prosjekom bodova.
4. Učenik koji nije pohađao osnovnu glazbenu školu upisuje prvi (I.) pripremni razred srednje glazbene škole nakon prijemne audicije s ispitom sluha, glazbene memorije i ritma.
5. Za upis u pripremne razrede nije potrebno imati završeno općeobrazovno osnovno obrazovanje.
6. Konačna rang-lista (ljestvica poretka) kandidata dobiva se zbrajanjem bodova dobivenih na prijemnom ispitu, bodova dobivenih na temelju uspjeha iz osnovne škole i bodova postignutih na natjecanjima.

**B.2.2.2. Upis u Muzičku školu I. i II. stupnja Mostar**

1. Kandidati za upis kao dodatnu dokumentaciju prilažu originalnu svjedodžbu o završenom osnovnom glazbenom obrazovanju i uvjerenja o svim razredima završenog osnovnog glazbenog obrazovanja kada je to uvjet za upis glazbenog programa.
2. Učenik koji je završio osnovno glazbeno obrazovanje upisuje se u prvi (I.) razred četverogodišnjeg srednjoškolskog glazbenog programa nakon uspješno položenog klasifikacijskog ispita po određenim kriterijima.
3. Iznimno, pravo upisa za zvanje glazbenik općeg smjera i glazbenik pjevač imaju kandidati koji nisu pohađali osnovnu glazbenu školu.
4. Sadržaj prijemnog ispita za zvanja glazbenik pjevač, flautista, klarinetist, violinist, violist, violončelist, klavirist, harmonikaš i gitarist čine:
   1. pismeni rad iz materinjeg jezika;
   2. praktični ispit iz glavnog predmeta.
5. Sadržaj prijemnog ispita za zvanje glazbenik općeg smjera čine:
6. pismeni rad iz materinjeg jezika;
7. provjera glazbenih sposobnosti (sluh, ritam, glazbena memorija);
8. teorije glazbe (osnovni teorijski pojmovi, ljestvice, intervali, akordi i dr.);
9. solfeggio (izvođenje jednostavnih ritmičkih i melodijsko-ritmičkih primjera).
10. Konačna rang-lista (ljestvica poretka) kandidata dobiva se zbrajanjem bodova dobivenih na prijemnom ispitu, bodova dobivenih na temelju uspjeha iz osnovne škole i bodova postignutih na natjecanjima.

**B.2.2.3. VREDNOVANJE USPJEHA ZA UPIS U KARAĐOZ-BEGOVU MEDRESU**

1. Uvjet za upis je prijemni ispit koji se sastoji od testa općeg znanja i usmenog ispita iz kiraeta.
2. Test općeg znanja sadrži pitanja iz:
3. matematike;
4. bosanskog jezika (gramatika i književnost);
5. islamske vjeronauke.
6. Konačna rang-lista (ljestvica poretka) kandidata dobiva se zbrajanjem bodova dobivenih na prijemnom ispitu, bodova dobivenih na temelju uspjeha iz osnovne škole i bodova postignutih na natjecanjima.

**B.2.3. VREDNOVANJE REZULTATA NA NATJECANJIMA IZ RELEVANTNIH PREDMETA**

1. Vrednuje se i boduje rezultat kandidata postignut na županijskom natjecanju u znanju iz relevantnih predmeta za izbor, koja se provode u organizaciji Zavoda za školstvo/Pedagoškog zavoda, odnosno na natjecanju na entitetskoj, državnoj ili međunarodnoj razini koje verificira Zavod za školstvo/Pedagoški zavod, a koje je kandidat postigao u posljednja četiri (4) razreda osnovnog obrazovanja. Ako je kandidat sudjelovao na više natjecanja, ili na natjecanjima iz više područja relevantnih za program u koji se upisuje, **vrednuje mu se isključivo jedno (najpovoljnije) postignuće.**
2. Kriterij bodovanja su osvojeno prvo, drugo ili treće mjesto na županijskoj, entitetskoj te međunarodnoj ili državnoj razini.

***Bodovanje natjecanja u znanju iz relevantnih predmeta***

|  |  |  |
| --- | --- | --- |
| **Natjecanja u znanju iz relevantnih predmeta** | **Kriterij** | **Bodovi** |
| Međunarodna ili državna razina | Prvo osvojeno mjesto | 4,5 |
| Drugo osvojeno mjesto | 4 |
| Treće osvojeno mjesto | 3,5 |
| Entitetska razina | Prvo osvojeno mjesto | 3 |
| Drugo osvojeno mjesto | 2,5 |
| Treće osvojeno mjesto | 2 |
| Županijska razina | Prvo osvojeno mjesto | 1,5 |
| Drugo osvojeno mjesto | 1 |
| Treće osvojeno mjesto | 0,5 |

**B.3. UPIS KANDIDATA S TEŠKOĆAMA U RAZVOJU**

1. Kandidati s teškoćama u razvoju su kandidati koji su završili osnovnu školu prema rješenju mjerodavnog općinskog ureda ili odjela društvenih djelatnosti kojim je učenik ostvario pravo na posebne oblike odgoja i obrazovanja u osnovnoj školi ili rješenja o razvrstavanju.
2. Učenik s teškoćama u razvoju ostvaruje pravo na **izravan upis** na osnovi:
3. rješenja mjerodavnog općinskog ureda ili odjela društvenih djelatnosti kojim je učenik ostvario pravo na posebne oblike odgoja i obrazovanja u osnovnoj školi ili rješenja o razvrstavanju;
4. mišljenja službe za profesionalnu orijentaciju Zavoda za zapošljavanje kojim se utvrđuje program primjeren njegovim sposobnostima i potrebama.

**B.4. UPIS KANDIDATA SA ZDRAVSTVENIM TEŠKOĆAMA**

1. Učenik koji zbog zdravstvenog stanja (invaliditeta) ima sužene mogućnosti izbora škole, odnosno programa, može do prvog upisnog roka pribaviti mišljenje službe za profesionalnu orijentaciju Zavoda za zapošljavanje o programima, odnosno zanimanjima koja su primjerena njegovim sposobnostima.
2. Učenik se javlja na natječaj u prvom upisnom roku u skladu s mišljenjem službe za profesionalnu orijentaciju koje obvezno prilaže na natječaj.

**B.5. ZDRAVSTVENE KONTRAINDIKACIJE**

1. Za pojedine vrste škola i programa, odnosno zanimanja postoje zdravstvene kontraindikacije koje će srednje škole istaknuti na svojim oglasnim pločama uz obavijest učenicima i roditeljima da prije upisa u školu konzultiraju liječnika, posebice liječnika medicine rada, o opravdanosti upisa u željeni program, odnosno zanimanje.
2. Ukoliko se učenik upisuje u program i pored znanja o postojanju zdravstvenih kontraindikacija ili ih nije utvrdio, rizik i odgovornost za mogućnost završetka školovanja i zapošljavanja preuzima učenik i roditelj.
3. Za upis u pojedine programe škola će, sukladno posebnim propisima, zatražiti od učenika, kao uvjet za upis, i liječničku potvrdu o nepostojanju zdravstvenih kontraindikacija za željeno zanimanje.

1. U tablici se prikazuju relevantni predmeti za sve obrazovne programe, bez obzira na to što za školsku 2021./2022. godinu, nisu svi predviđeni planom upisa. [↑](#footnote-ref-1)